Source: http://www.vakkasuomenkennelkerho.fi/saannot/
Timestamp: 2018-08-16 05:55:13+00:00
Document Index: 23141159

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

Säännöt – Vakka-Suomen Kennelkerho
Vakka-Suomen Kennelkerho ry:n säännöt
Yhdistyksen nimi on Vakka-Suomen Kennelkerho ry. Nimestä voidaan käyttää epävirallista lyhennettä VSKK. Yhdistyksen kotipaikka on Uusikaupunki.
Yhdistyksen tarkoitus on ohjata jäseniään oikein kasvattamaan, hoitamaan ja kouluttamaan koiria sekä ottamaan huomioon oikeaa koiranpitotapaa.
Tämän päämäärän saavuttamiseksi yhdistys järjestää kokeita, näyttelyitä, kursseja, neuvontatilaisuuksia ja tapahtumia. Yhdistys ylläpitää kotisivuja sekä julkaisee jäsenlehteä mahdollisuuksien mukaan.
Yhdistyksen vuosijäseneksi pääsee jokainen hyvämaineinen henkilö, joka sitoutuu noudattamaan yhdistyksen sääntöjä. Perhejäseneksi voi liittyä vuosijäsenen kanssa samassa taloudessa asuva henkilö. Alle 18-vuotias henkilö voi liittyä nuorisojäseneksi. Jäsenet ovat vuosijäseniä, perhejäseniä, nuorisojäseniä tai kunniajäseniä sekä kunniapuheenjohtaja.
Yhdistyksen hallituksen ehdotuksesta kunniapuheenjohtajaksi tai kunniajäseneksi voidaan kutsua henkilö, jolle yhdistys haluaa osoittaa erityistä kunnioitusta ja kiitollisuutta. Ehdotus alistetaan yhdistyksen kokouksen ratkaistavaksi, jolloin päätöksentekoon vaaditaan kolme neljäsosaa (3/4) annetuista äänistä. Yhdistyksellä voi olla vain yksi kunniapuheenjohtaja kerrallaan.
Kunniapuheenjohtajalla, kunniajäsenellä, vuosijäsenellä, perhejäsenellä ja nuorisojäsenellä on kaikilla äänioikeus yhdistyksen kokouksissa.
Jäsenen tulee toiminnassaan noudattaa Suomen Kennelliiton ja yhdistyksen antamia sääntöjä ja määräyksiä sekä yhdistyslakia.
Vuosijäsenet, perhejäsenet ja nuorisojäsenet suorittavat vuosittain vuosikokouksen vahvistaman jäsenmaksun. Kunniapuheenjohtaja ja kunniajäsenet ovat vapaat jäsenmaksusta.
Yhdistyksen jäsenellä on oikeus milloin tahansa erota yhdistyksestä. Se tapahtuu ilmoittamalla eroamisesta kirjallisesti yhdistyksen hallitukselle tai ilmoittamalla siitä yhdistyksen kokouksessa pöytäkirjaan merkittäväksi.
Jäsen voidaan erottaa yhdistyksestä hallituksen päätöksellä. Erottamisen syinä voivat olla:
jäsenmaksun maksamatta jättäminen
yhdistyksen sääntöjen tai yhdistyksen tarkoitusta vastaan rikkominen
yhdistyksen toiminnan huomattava vaikeuttaminen yhdistyksessä tai sen ulkopuolella
Suomen Kennelliitto ry (SKL) on ryhtynyt pysyviin kurinpidollisiin toimiin jäsentä vastaan
jäsen toimii kasvatus- tai muussa koiriin liittyvässä toiminnassaan lain tai Suomen Kennelliiton sääntöjen, ohjeiden tai määräysten vastaisesti
jäsen tuomitaan eläinsuojelulain rikkomisesta
Suomen Kennelliitto on ryhtynyt väliaikaisiin kurinpidollisiin toimiin jäsentä vastaan
syyttäjä on nostanut syytteen eläinsuojelu- tai muussa koiranpitoon tai kasvattamiseen liittyvässä asiassa
Jos erottamisen syynä on muu kuin jäsenmaksun maksamatta jättäminen, hallitus voi määrätä erotetun jäsenen menettämään yhdistyksen myöntämän suosionosoitukset. Äänestys erottamisesta tapahtuu aina suljetuin lipuin.
Erotettu jäsen on oikeutettu vetoamaan päätöksestä yhdistyksen kokoukseen jättämällä valistuskirjelmän hallitukselle 14 päivän kuluessa siitä, kun on saanut tiedon erottamispäätöksestä. Ilmoitus erottamisesta toimitetaan jäsenelle saantitodistuksella. Valitus käsitellään seuraavassa yhdistyksen kokouksessa. Erottamista koskeva päätös voidaan julkaista yhdistyksen tiedotusvälineissä. Hallitus tekee päätöksen julkaisemisesta.
Yhdistyksen vuosikokous pidetään helmikuussa, hallituksen tarkemmin määräämänä ajankohtana yhdistyksen toimialueella. Kokouksessa käsitellään seuraavat asiat:
Todetaan kokous laillisesti kokoon kutsutuksi ja päätösvaltaiseksi
Valitaan hallituksen jäsenet erovuoroisten tilalle sekä kaksi (2) tilintarkastajaa ja heille varamiehet ja määrätään tilintarkastajien palkkiot
Vahvistetaan toimintasuunnitelma ja talousarvio alkaneelle toimintavuodelle
Määrätään jäsenmaksut
Määrätään kilometrikorvaukset, puhelinkorvaukset ja muut mahdolliset palkkiot
Käsitellään muut hallituksen valmistelemat asiat
Aloitteet vuosikokoukselle tulee tehdä hallitukselle edellisen toimintavuoden loppuun mennessä. Kokouskutsussa mainitsemattomia asioita voidaan käsitellä, mutta niistä ei tehdä päätöstä.
Ylimääräisessä kokouksessa ei tule tehdä päätöstä muista kuin kutsussa mainituista asioista.
Yhdistyksen kokouksessa jäsen käyttää ääntänsä läsnä olevana. Jäsen on kuitenkin oikeutettu käyttämään oman perheeseensä kuuluvan jäsenen valtakirjaa.
Hallituksen on toimitettava kullekin jäsenelle kutsu sekä varsinaiseen että ylimääräisiin kokouksiin. Kutsu voidaan toimittaa kirjeitse tai paikallislehdessä. Kutsun on oltava postitettuna tai julkaistuna 14 päivää ennen kokousta.
9§ Äänestäminen
Henkilövalinnat yms. kysymykset ratkaistaan avoimella äänestyksellä, paitsi niissä tapauksissa, joista säännöissä on erikseen mainittu. Jos joku jäsenistä vaatii, on äänestys toimitettava suljetuilla lipuilla. Äänten mennessä tasan ratkaisee arpa.
10§ Yhdistyksen liittyminen järjestöihin
Yhdistystä edustaa hallitus. Hallituksen muodostavat puheenjohtaja sekä kuusi (6) varsinaista jäsentä. Puheenjohtajan toimikausi on kaksi (2) vuotta ja hallituksen varsinaisen jäsenen kaksi (2) vuotta. Hallituksen jäsenistä on puolet vuosittain erovuorossa. Erovuorossa oleva jäsen voidaan valita uudelleen. Hallitus valitsee keskuudestaan varapuheenjohtajan, sihteerin ja rahastonhoitajan. Sihteeri ja rahastonhoitaja voidaan valita hallituksen ulkopuolelta, jolloin heillä ei ole äänioikeutta.
12§ Hallituksen päätösvaltaisuus
Hallitus on päätösvaltainen, kun puheenjohtaja tai varapuheenjohtaja ja vähintään kolme (3) hallituksen jäsentä on läsnä. Äänten mennessä tasan ratkaisee puheenjohtajan ääni.
13§ Yhdistyksen jaostot
Yhdistyksessä toimii hallituksen nimeämät, toiminnan kannalta tarpeelliset jaostot.
Hallitus nimeää jaostojen vetäjät vuosittain järjestäytymiskokouksessaan.
15§ Tilinpäätös ja tilintarkastus
Yhdistyksen tilikausi on kalenterivuosi. Tilinpäätös annetaan tilintarkastajien tarkastettavaksi viimeistään kahta (2) viikkoa ennen vuosikokousta. Tilintarkastajien on luovutettava tilintarkastuskertomuksensa hallitukselle viimeistään viikkoa ennen vuosikokousta.
Päätös sääntöjen muuttamisesta on tehtävä yhdistyksen vuosikokouksessa vähintään kolme neljäsosan (3/4) enemmistöllä annetuista äänistä. Muutosehdotukset on tehtävä kirjallisesti ja annettava edellisen toimintavuoden loppuun mennessä hallitukselle, joka esittää ne oman lausuntonsa ohella vuosikokoukselle.
Päätös yhdistyksen purkamisesta on tehtävä yhdistyksen kokouksessa viisi kuudesosa (5/6) enemmistöllä annetuista äänistä ja vahvistetaan muuttumattomana vielä samanlaisella äänten enemmistöllä toisessa kokouksessa, joka voidaan pitää aikaisintaan kuukauden kuluttua edellisestä kokouksesta.
18§ Yhdistyksen omaisuus yhdistyksen purkautuessa
Yhdistyksen purkautuessa tai tullessa lakkautetuksi ovat sen varat ja koko arkisto luovutettava viimeisen kokouksen tekemän päätöksen mukaiseen kenneltoimintaan.
20§ Saavutetut jäsenoikeudet
Vuoden Lintukoira - säännöt
1§ Kilpailuun voivat osallistua ne koirat, joiden omistaja on ollut yhdistyksen jäsen koko kyseisen kalenterivuoden.
2§ Kiertopalkinto annetaan vuodeksi haltuun sen koiran omistajalle, joka on kerännyt eniten pisteitä kalenterivuoden aikana oheisen pistetaulukon mukaan virallisissa metsästyskoirille tarkoitetuista kokeissa.
3§ Koekauden tuloksia laskettaessa huomioidaan enintään kolme (3) parhaan kokeen tulosta erillisen pistetaulukon mukaan
4§ Mikäli kahdella tai useammalla koiralla on sama pistemäärä, ratkaisee 1-tulosten lukumäärä. Jos nämä ovat tasan, arpa ratkaisee.
5§ Kiertopalkinnon saa omakseen yhdistyksen jäsen,jonka omistama koira on voittanut kiertopalkinnon kolmena (3) vuonna.
6§ Kiertopalkinnon vuodeksi haltuunsa saanut kaiverruttaa koiransa tiedot pokaaliin ja palauttaa pokaalin viimeistään kaksi (2) viikkoa ennen seuraavaa palkinnonjakotilaisuutta (Yhdistyksen vuosikokous) yhdistyksen hallitukselle.
Vuoden Lintukoira pistetaulukko »
Vuoden Mejä-koira - säännöt
1§ Palkintoa voivat hakea koirat, joiden omistaja on ollut koko kyseisen kalenterivuoden ajan Vakka-Suomen Kennelkerhon jäsen. Palkintoa voivat hakea kaikki FCI:n hyväksymät rodut.
2§ Kiertopalkinto annetaan vuodeksi haltuun sen koiran omistajalle, joka on kyseisen kalenterivuoden aikana kerännyt eniten pisteitä virallisista metsästyskoirien jäljestämiskokeista. Pisteet lasketaan oheisen taulukon mukaisesti.
3§ Pisteitä laskettaessa huomioidaan enintään viisi (5) koetulosta.
4§ Mikäli kahdella tai useammalla koiralla on sama pistemäärä, huomioidaan paras VOI-luokan tulos. Mikäli parhaat tulokset ovat samoilla pisteillä, huomioidaan toiseksi paras VOI-luokan tulos jne. VOI-luokan tulosten jälkeen huomioidaan AVO-tulokset. Mikäli kaikkien huomioitavien viiden (5) tuloksen jälkeen koirat ovat edelleen tasapisteissä, arpa ratkaisee voittajan.
5§ Kiertopalkinnon saa omakseen Vakka-Suomen Kennelkerhon jäsen, jonka omistama koira on voittanut kyseisen palkinnon kolmena (3) vuotena.
6§ Kiertopalkinnon vuodeksi haltuunsa saava henkilö kaiverruttaa pokaaliin koiran tiedot ja palauttaa pokaalin viimeistään kaksi (2) viikkoa ennen seuraavaa palkintojenjakotilaisuutta (vuosikokous) jollekin yhdistyksen hallituksen jäsenelle.
Vuoden Mejä-koira pistetaulukko »
Vuoden Metsästyskoira - säännöt
3§ Pisteitä laskettaessa otetaan huomioon enintään viisi (5) tulosta.
4§ Mikäli kahdella tai useammalla koiralla on sama pistemäärä, huomioidaan näyttelytulokset kyseiseltä vuodelta. Jos näitä ei ole, arpa ratkaisee.
5§ Kiertopalkinnon saa omakseen yhdistyksen jäsen, jonka omistama koira on voittanut kiertopalkinnon kolmena (3) vuonna.
Vuoden Metsästyskoira pistetaulukko »
1§ Kilpailuun voivat osallistua rodusta riippumatta kaikki ne koirat, joiden omistaja on ollut Vakka-Suomen Kennelkerhon jäsen koko kyseisen kalenterivuoden.
2§ Kiertopalkinto annetaan vuodeksi haltuun sen omistajan koiralle, joka on kerännyt eniten pisteitä kalenterivuoden aikana oheisen pistetaulukon mukaan Suomen Kennelliiton sääntöjen mukaisesti järjestetyistä virallisista näyttelyistä.
3§ Pisteitä laskettaessa otetaan huomioon enintään neljä näyttelytulosta.
4§ Mikäli kahdella tai useammalla koiralla on sama pistemäärä, se koira voittaa, jolla on eniten mukaan laskettuja tuloksia kansainvälisistä näyttelyistä tai rotujärjestöjen erikoisnäyttelyistä. Mikäli nämäkin ovat tasan, ratkaisee arpa.
5§ Kiertopalkinnon saa omakseen kerhon jäsen, jonka omistama sama koira on voittanut kiertopalkinnon kolmena vuonna peräkkäin tai jonka omistama koira on voittanut viitenä eri vuonna.
6§ Kiertopalkinnon vuodeksi haltuunsa saanut kaiverruttaa koiransa tiedot pokaaliin ja palauttaa palkinnon seuraavana vuonna ennen palkintojenjakotilaisuutta (vuosikokous) kerhon hallitukselle.
Vuoden näyttelykoira pistetaulukko »
Vuoden Palveluskoira - säännöt
1§ Kilpailuun voivat osallistua ne koirat, joiden omistaja on ollut yhdistyksen jäsen koko kyseisen kalenterivuoden ja edustanut kokeissa yhdistystä.
2§ Kiertopalkinto annetaan vuodeksi haltuun sen koiran omistajalle, joka on kerännyt eniten pisteitä kalenterivuoden aikana oheisen pistetaulukon mukaan virallisissa palveluskoirille tarkoitetuista kokeissa.
Vuoden Palveluskoira pistetaulukko »
Vuoden pentu - säännöt
2§ Kiertopalkinto annetaan vuodeksi haltuun sen omistajan koiralle, joka on kerännyt eniten pisteitä kalenterivuoden aikana oheisen pistetaulukon mukaan pentunäyttelyistä.
3§ Pisteitä laskettaessa otetaan huomioon enintään neljä näyttelyä.
4§ Mikäli kahdella tai useammalla koiralla on sama pistemäärä, ratkaisee arpa.
5§ Palkinto on omistajakohtainen ja jos sama omistaja saa palkinnon kolmannen kerran, palkinto jää omistajalle. Palkinnon mukana seuraa kirja, joka kuitenkin jatkaa kiertoa. Kirjaan palkinnon saaja velvoitetaan laittamaan kuva pennusta, vuosiluku, pennun nimi, rotu, omistaja ja kasvattaja.Palkinto palautetaan seuraavana vuonna ennen vuosikokousta kerhon hallitukselle.
Vuoden pentu pistetaulukko »
Vuoden TOKO-koira - säännöt
2§ Kiertopalkinto annetaan vuodeksi haltuun sen koiran omistajalle, joka on kerännyt eniten pisteitä kalenterivuoden aikana oheisen pistetaulukon mukaan virallisissa tottelevaisuuskokeissa.
4§ Mikäli kahdella tai useammalla koiralla on sama pistemäärä, ratkaisee korkeimman luokan palkinnot ja sen jälkeen tuomareilta saadut pisteet.
Vuoden TOKO-koira pistetaulukko »
Vuoden veteraani - säännöt
2§ Kiertopalkinto annetaan vuodeksi haltuun sen koiran omistajalle, joka on kerännyt eniten pisteitä kalenterivuoden aikana oheisen pistetaulukon mukaan Suomen Kennelliiton sääntöjen mukaisesti järjestetyistä virallisista näyttelyistä.
4§ Mikäli kahdella tai useammalla koiralla on sama pistemäärä, se koira voittaa, jolla on eniten mukaan laskettuja tuloksia kansainvälisistä näyttelyistä ja rotujärjestöjen erikoisnäyttelyistä. Mikäli nämäkin ovat tasan, ratkaisee arpa.
5§ Kiertopalkinnon saa omakseen kerhon jäsen, jonka omistama sama koira on voittanut kiertopalkinnon kolmena vuotena peräkkäin tai tai jonka omistama koira on voittanut viitenä eri vuotena.
6§ Kiertopalkinnon vuodeksi haltuunsa saanut kaiverruttaa koiransa tiedot pokaaliin ja palauttaa palkinnon seuraavana vuonna ennen palkintojenjakotilaisuutta(vuosikokousta) kerhon hallitukselle.
Vuoden veteraani pistetaulukko »
Rally-Tokon tutustumispäivä on tarkoitettu koirakoille, joilla ei ole vielä kokemusta lajista. Päivän aikana tutustutaan lajin sääntöihin, opetellaan ALO- ja AVO-luokan kylttejä ja niiden oikeaa suoritustapaa … Lue lisää »
Vakka-Suomen kaunein koira-Match Show 22.4.2018
Vakka-Suomen kaunein koira-Match Show järjestetään Kalannissa sunnuntaina 22.4.2018 klo 12.00 alkaen! Tapahtumapaikkana on Evidensia Kalannin piha-alue, osoitteessa Yrittajäntie 1, 23600 Kalanti. Tule koirasi kanssa mittelemään … Lue lisää »
Vakka-Suomen Kennelkerho ry:n sääntömääräinen vuosikokous keskiviikkona 28.2.2018 klo 18.30 puheenjohtajan luona, osoitteessa Ruonanperäntie 131, 23500 Uusikaupunki. Kokouksessa käsitellään sääntömääräiset asiat. Kokouskutsu on julkaistu myös Ugin … Lue lisää »